Szeptembertõl felpörgött a motor
Átszervezi tevékenységét a Magyar Gépjármûimportõrök Egyesülete. Az autóértékesítésben (is) kialakult válság kezelésében a csütörtökön bemutatkozott Autós Nagykoalíció is részt vesz.
Szeptemberben az autópiac már pozitív jeleket mutatott, a szakemberek szerint túl vagyunk a mélyponton.
Nagy horderejû bejelentések hangzottak el csütörtökön Budapesten a Magyar Gépjármûimportõrök Egyesülete (MGE) és az újonnan alakult Autós Nagykoalíció tájékoztatóján. A Porsche Hungaria székházában az MGE ügyvezetõ elnöke, dr. Gyõzõ Gábor, majd a társelnök, Erdélyi Péter foglalta össze az autópiac jelenlegi helyzetét, a várható trendeket.
Elhangzott: 2009 augusztusa volt a negatív rekord, egyben a fordulópont: a piac szeptembertõl stabilizálódott és a növekedés jeleit mutatja. Erre szüksége is van az ágazatnak, mivel tavaly az elsõ három negyedévben hazánkban még 120.675 autót helyeztek forgalomba, idén alig 49 ezret.
Ebben nagy szerepe van a banki hitelszigorításnak, melyet 2009 januárjától vezettek be a pénzintézetek. Ezért a vásárlások túlnyomó többsége ma készpénzzel történik, de a következõ hónapokban várhatóan bátrabbak lesznek azok a vevõk, akik megfelelnek a fokozott banki követelményeknek. A magyar piacon reális értékesítési darabszámot az MGE 120 és 150 ezer közé becsüli. Véleményük szerint ez 2012-re érhetõ el.
Az MGE kezdeményezésére folyamatban van az Autós Nagykoalíció bejegyzése. Knezsik István elnök kifejtette: az egyesületi formában mûködõ szervezet célja az autósszakma átfogó szakmai képviselete, javaslatok és szakanyagok kidolgozása a teljes autóéletút mentén a legális szféra erõsítésére, a feketegazdaság visszaszorítására minden olyan területen, ahol a közös érdekek ezt lehetõvé teszik. Az összefogás lehetséges erejét mutatja, hogy az autógyártáshoz kapcsolódó cégek adják a hazai GDP 25 százalékát – nem lebecsülendõ gazdasági potenciál. Természetesen szeretnék a tagok közt tudni a gyõri Audit és a Rábát is – a tárgyalások még folynak – hangsúlyozta az elnök.
magyarország Gyõr-Moson-Sopron autó válság